Diari Oficial de la Generalitat Valenciana


Sumari del DOGV 9554, del 15-03-2023 (2023/2765)

Extracte de la Resolució de 9 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'exercici 2023 les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitat B.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9554

Data del DOGV
:   15-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2765


Data del document
:   09-03-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 9 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'exercici 2023 les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitat B. [2023/2765]  
  
  
BDNS (identif.): 681059.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/681059  
  
Primer. Objecte  
Subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana en la modalitat B.  
  
Segon. Beneficiaris  
1. Les entitats associatives agràries, associacions, fundacions i empreses del sector agroalimentari que complisquen i acrediten els requisits per a obtindre la condició de beneficiari.  
2. No podran ser beneficiàries les entitats associatives agràries, associacions, fundacions i empreses del sector agroalimentari que incórreguen en alguna de les prohibicions establides en els apartats 2 i 3 de l'article 13 de la Llei 38/2003, de 17 de novembre, general de subvencions.  
  
Tercer. Bases reguladores  
Les bases es recullen en l'Ordre 32/2017, de 26 de desembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana. (DOGV 8201, 29.12.2017).  
  
Quart. Termini de presentació de les sol·licituds d'ajuda  
El termini de presentació de les sol·licituds serà de 20 dies hàbils comptats a partir de l'endemà de la publicació de l'extracte de la convocatòria en el Diari Oficial de la Generalitat Valenciana.  
CSV:82JHP6AY:7RHL8SNV:R9YCB3CM URL de validació: https://www.tramita.gva.es/csv-front/index.faces'cadena=82JHP6AY:7RHL8SNV:R9YCB3CM  
  
Cinqué. Import  
1. D'acord amb la Llei de pressupostos de la Generalitat per a l'exercici 2023, la dotació pressupostària, amb càrrec a la partida pressupostària 12.02.02, programa 542.20, línia S7294000, «Estratègies agroecològiques de dinamització per a emprenedors en el món rural», és de tres-cents mil euros (300.000 €), dels quals el 30 % estarà destinat a les subvencions de la modalitat B, segons el que disposa la base quinzena apartat 1.b de l'Ordre 32/2017, de 26 de desembre, i que apuja a 90.000 €.  
2. L'import màxim de la subvenció per a cada projecte de la modalitat B, no podrà ser superior a 25.000 euros.  
3. En el supòsit que una vegada valorades i adjudicades les subvencions no s'esgotara la quantia disponible en alguna de les modalitats, es podrà incrementar el romanent en la restant.  
  
Sisé. Altres dades  
1. Les sol·licituds d'ajuda i de pagament es presentaran en el model normalitzat que figura en l'adreça d'internet URL https://www.gva.es/va/inicio/procedimientos'id\_proc=18197 degudament signades.  
Les esmenes o les aportacions documentals posteriors a la presentació de la sol·licitud s'hauran de realitzar a través de l'URL següent: https://www.gva.es/va/inicio/procedimientos'id\_proc=18708  
2. La documentació que cal aportar és la prevista en l'Ordre 32/2017, de 26 de desembre, de les bases reguladores i en aquesta convocatòria.  
3. La valoració es realitzarà a partir dels criteris establits en l'annex II de l'Ordre 32/2017, de 26 de desembre, i segons el que disposa la base catorzena d'aquesta ordre.  
  
València, 9 de març de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.